Hromadnik

Hromadnik ( tež Döhlener Berg) je 511 metrow wysoka hora w Hornjej Łužicy, kotraž słuša k Čornobóskeho rjećaza.

 Geografija 
mini|left|Skalna wěža na wjeršku Hromadnika
mini|left|Skały na wjeršku
Hora namaka so dźewjeć kilometrow juhowuchodnje Budyšina w prěnim (najsewjernišim) rjećazu Łužiskich horow a twori zapadny wukónc Čornobóskeho masiwa. Pod Hromadnikom leža na sewjeru wjeski Rachlow, Delany, Splósk a Chójnica, na zapadźe Kózły a na juhu Kumwałdski doł.

Hromadnik je městno wšelakorych powědančkow, při čimž hraje tež tak mjenowana woporna škla mjez wjerškomaj Hromadnika a Čornoboha wěstu rólu. Tež mjeno hory so na mytisku słowjansku zašłosć jako pozdatne hromadźišćo poćahuje, njeje pak historiske, ale – kaž mjenje Čornobóh a Běłobóh – wumyslenka z doby romantiki.

Na wjeršku hory namakaja so skały, kotrež so mjez druhim za krosnowanje wužiwaja. Předewšěm na zapadnych skłoninach Hromadnika wudobywachu z wjacorych małych skałow kamjeniznu, wosebje zornowc.

Dla połoženja při zapadnym kóncu hórskeho rjećaza je Hromadnik na dešćach bohaty a žórlišćo wjele małych rěčkow.

Přez Čornobóh a Hromadnik běži dalokopućowanska šćežka němskeje jednoty Zhorjelc–Aachen.

 Žórło 

 Literatura 

 Wotkaz 

Kategorija:Hora w Hornjej Łužicy
Kategorija:Hora w Sakskej
Kategorija:Kubšicy
Kategorija:Hora w Europje
Kategorija:Łužiske hory